Keskmeri

KeskmeriMeren nimituz sijaližil kelil:
  [ˈdɛti ˈmɛsðɛ]
 angl.: Mediterranean Sea [ˌmɛdɪtəˈreɪniən ˈsiː]
 arab.: البحر الابيض المتوسط, vepsän kirjamil āl-Bahr āl-ābjad āl-Mutavassit [aːlˈbaħr aːlˈaːbjadˤ aːlmutawaˈsitˤ]
 franc.: Mer Méditerranée [mɛʁ me.di.te.ʁa.ne]
 grek.: Μεσόγειος Θάλασσα, vepsän kirjamil Mesogeios Falassa [meˈsoʝos ˈθalasa]
 isp.: Mar Mediterráneo [ˈmar meðiteˈraneo]
 ital.: Mar Mediterraneo [ˈmar mediterˈraːneo]
 ivrit: הים התיכון, vepsän kirjamil Hajam Hatihon [haˈjam hatiˈkon]
 kat.: Mar Mediterràni(a) [ˈmaɾ məðitəˈrani(ə)]
 latin.: Mare Nostrum [ˈmarɛ ˈnostrũː] 
 mal't.: Baħar Mediterran [ˈbɐːħɐr mɛdɪˈtɛrːɐn]
 serb.-horv.: Sredozemno more / Средоземно море [srêdozeːmno môːre]
 sloven.: Sredozemsko morje [srɛdɔˈzéːmskɔ ˈmóːrjɛ]
 tun. arab.: Bħar il-wosṭani [ˈbːħɐr ɪːlˈwɔstˤɐnɪ]
 turk.: Akdeniz [ˈakdeniz] om kontinentidenkeskeine meri Evropan da Afrikan keskes. Sijadase suvhe Evropaspäi, pohjoižhe Afrikaspäi, päivlaskmha Azijaspäi. Ühtenzoitase Gibraltaran sal'mel Atlantižen valdmeren päpalanke, Dardanellad-sal'mel Mramormerenke, Suecan kanalal Indižen valdmeren Rusttan merenke. Keskmert mülütadas Atlantižen valdmeren basseinha.

Pind sarita — 2 500 tuh. km².

Veden mülü — 3 839 tuh. km³.

Süvüz — 5121 metrhasai, keskmäine süvüz — 1541 m.

 Etimologii 
Ezmäižen kerdan rimalaine Gai Julii Solin-kirjutai kävutaškanzi Keskmeri-nimitusen (latin. Mare Mediterranea — "meri keskel Mad") 4. voz'sadal meiden erad.

 Geografijan andmused 
Keskmeri süvenub kuivushe edahaks. Se lainištab neniden valdkundoiden randad (častomaraižen mödhe): Ispanii, Francii, Monako, Italii, Slovenii, Horvatii, Bosnii da Gercegovin, Mustmägi, Albanii, Grekanma, Turkanma, Sirii, Kipr, Livan, Izrail', Egipt, Livii, Tunis, Alžir da Marok. Läz 60 valdkundad mülüdas Keskmeren basseinha.

Südäimered:
 Al'boran
 Balearine meri
 Ligurine meri
 Tirrenine meri
 Adriatine meri
 Ionine meri
 Egeine meri
 Kritmeri
 Livijan meri
 Kiprmeri
 Levantmeri
Sen ližaks, Mramormeri, Mustmeri da Azovmeri mülüdas Keskmeren basseinha.

Keskmeren järedad lahted: Valensijan, Lionan, Genujan, Taranton, Sidr da Gabes lahted.

Znamasižed sal'med: Gibraltaran da Messinan sal'med, Dardanellad.

Sured sared: Korsik, Sardinii, Sicilii, Krit da Kipr. Sarištod: Balearan sared (Ispanii), Mal'tan sarišt (Mal't), Dalmatinan sared (Horvatii), Ionižed sared, Kikladad, Pohjoižsporadad da Suvisporadad (Dodekanes) (Grekanma). Kaik om enamba 3,3 tuhad sarid.

Sured pol'sared: Pirenejan, Apenninan, Balkanan da Anatolijan (Pen' Azii) pol'sared.

Järedad joged, kudambad langetas Keskmerhe (častomaraižen mödhe): Ebro, Ron, Tibr, Ponjogi, Nil.

Lidnad-millionerad da portad: Barselon, Marsel', Neapol', Afinad, Izmir, Antal'j, Beirut, Tel' Aviv, Aleksandrii, Bengazi, Tripoli, Tunis, Alžir da Oran.

 Homaičendad 


Kategorii:Mered kirjamišton mödhe